Rødsand I, i dag kaldt Nysted Havmøllepark er en vindmøllepark opført i 2003. Det var verdens største havmøllepark frem til 2007.
Parken består af 8 rækker med 9 møller ordnet i et parallelogram , de nærmeste placeret ca. 10 km fra land. Hver mølle kan yde 2,3 MW, og den samlede effekt er 165,6 MW. Mølletårnet på de opsatte møller er 69 meter højt og står på et beton-fundament, og møllevingerne er 41 meter lange. Vingespidsen når på sit højeste punkt op i 110 meters højde. De 72 møller producerer årligt strøm nok til at kunne forsyne 145.000 parcelhuse. Beton-fundamentet består af 2 dele, og da havvand trængte ind, gik fundamentet i stykker på to af møllerne, hvorved den ene væltede i 2022.<ref>{{cite web |last1=Pedersen |first1=Maria Berg Badstue |title=Derfor væltede 110 meter høj havvindmølle i Nysted Havvindmøllepark omkuld |url=https://www.energy-supply.dk/article/view/860589/derfor_vaeltede_110_meter_hoj_havvindmolle_i_nysted_havvindmollepark_omkuld |website=Energy Supply DK |date=5. august 2022}}</ref>
Vand